Den 74-årige mand Jørgen Hansen forlod sin bopæl Drøvten 30, 9310 Vodskov i løbet af natten til fredag. Nu er han efterlyst af Nordjyllands Politi. Den efterlyste beskrives som 74 år, 180 cm. høj og kraftig af bygning. Han har gråt kort hår, gråt overskæg og er  formentlig iført mørke cargobukser med lommer på siderne og en mørk jakke. Jørgen Hansen er dårligt gående og hører dårligt. Angiveligt kan han findes i nærområdet omkring adressen. Han er afhængig af medicin, som er efterladt på bopælen, oplyser Nordjyllands Politi. Oplysninger om den eftersøgte skal rettes mod Nordjyllands Politi på telefonnummer 114. Se herunder billeder fra politiets eftersøgning i Vodskov.

Referat:
Nordjyllands Politi efterlyser en 74-årig mand i Vodskov. Han er 180 høj, dårligt gående og er formentlig iført mørke cargobukser.